 Sayidka iyo koox qoyskiisii u badan ayaa u baxsaday dhankaa iyo galbeedka, halkaas oo ciidan aan badnayn oo Daraawiish ahi degganaayeen, middo yar ka dibna Ingiriisku ergo culimo iyo salaaddiin ka kooban ayuu u diray sayidka si loogu qanciyo inuu hubka dhigo oo nabad qaato, hayeeshee waxba kama soo bixin waan waantaas, beelahii hawdka Maxmiyadda degganaa oo Ingiriiska taageero ka helaya ayaa ugu danbeyntii weerar baan ku qaaday, Daraawiishtii oo markaas cudurro iyo tamar laaani isugu tageen, wixii weerarkaas ka danbeeyey Sayidka iyo ciddii raacay waxa ay tageen Iimay, halkaas oo Sayidku ku geeriyooday dabayaaqadii 1920kii isagoo 64 jir ah, halkaasna waxa ku soo gabagaboobay kacdoonkii Daraawiishta oo Muddo 21 gu ah taagnaa. 